Държавен вестник, бр. 63, 2002 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  63
Раздел IV
Особени правила при изграждане и експлоа-
тация на ядрени централи
Чл. 45. (1) Ядрена централа се изгражда по
решение на Министерския съвет.
(2) Предложението за изграждане на ядрена
централа се внася от министъра на енергетика-
та и енергийните ресурси с оценка на:
1. ядрената безопасност и радиационната
защита, въздействието върху околната среда и
физическата защита;
2. социално-икономическото значение от
изграждането на ядрена централа за страната
или за отделни региони;
3. радиоактивните отпадъци и отработено-
то ядрено гориво, които се получават в резул-
тат на дейността на ядрена централа, и тяхното
управление.
(3) Когато при експлоатацията на ядрената
централа е възможно въздействие върху насе-
лението и околната среда на територията на
друга държава, министърът на външните рабо-
ти уведомява компетентните органи на тази
държава и предоставя при поискване от тяхна
страна необходимата им информация за оцен-
ка и анализ на възможното въздействие на цен-
тралата на тяхна територия от гледна точка на
безопасността на населението и опазването на
околната среда. Полученото официално стано-
вище се прилага към предложението по ал. 2.
(4) Министърът на енергетиката и енергий-
ните ресурси организира обсъждане на предло-
жението за изграждане на ядрена централа, в
което участват държавни органи и органи на
местното самоуправление, представители на
обществените организации и заинтересувани
физически и юридически лица. Уведомяването
се извършва чрез средствата за масово осведо-
мяване или по друг подходящ начин най-малко
един месец преди обсъждането. Оценката на
резултатите от обсъждането се прилага към
предложението по ал. 2.
Чл. 46. (1) Определянето на лицето, което да
изгради и експлоатира ядрена централа като
енергиен обект за производство на електричес-
ка и/или топлинна енергия, се осъществява по
реда на глава четвърта от Закона за енергети-
ката и енергийната ефективност.
(2) Издаването на разрешения и лицензии по
този закон е условие за влизане в сила на разре-
шенията и лицензиите по Закона за енергети-
ката и енергийната ефективност.
(3) Лицензията за експлоатация на ядрена
централа се издава на лице, което е получило
лицензия за производство на електрическа и/
или топлинна енергия по Закона за енергетика-
та и енергийната ефективност.
Чл. 47. (1) Лицензия за експлоатация на яд-
рена централа се прекратява с прекратяването
на лицензията за производство на електричес-
ка и/или топлинна енергия, издадена по Закона
за енергетиката и енергийната ефективност.
(2) Лицензиантът представя на председа-
теля на агенцията план за извеждане от екс-
плоатация на ядрена централа или на отделен
енергиен блок или друго ядрено съоръжение
на площадката най-малко 3 години преди спи-
ране на електроцентралата за извеждане от
експлоатация.
Раздел V
Фонд “Извеждане от експлоатация на ядрени
съоръжения”
Чл. 48. За финансиране на дейностите по
извеждане от експлоатация на ядрени съоръ-
жения се създава фонд “Извеждане от експло-
атация на ядрени съоръжения” към министъра
на енергетиката и енергийните ресурси, нари-
чан по-нататък “фонда”.
Чл. 49. (1) Приходите по фонда се събират,
отчитат и централизират в системата на единна-
та бюджетна сметка чрез използване на отделна
транзитна сметка, открита на Министерството
на енергетиката и енергийните ресурси в Бъл-
гарската народна банка от следните източници:
1. вноски от лицата, които експлоатират
ядрено съоръжение, в размер, определен от
Министерския съвет;
2. средства от държавния бюджет, опреде-
ляни ежегодно със закона за държавния бю-
джет за съответната година;
3. лихви по управлението на набраните сред-
ства във фонда и по просрочени плащания на
вноските по т. 1;
4. дарения;
5. други приходи, получени в резултат на
управлението на средствата на фонда.
(2) Юридическите лица на бюджетна из-
дръжка се освобождават от заплащане на внос-
ки по ал. 1, т. 1.
(3) Вноските във фонда по ал. 1, т. 1 се приз-
нават за текущи разходи за дейността за целите
на данъчното облагане и за икономически обос-
новани разходи за целите на ценообразуването
съгласно Закона за енергетиката и енергийна-
та ефективност.
(4) Вноските по ал. 1, т. 1 са публични дър-
жавни вземания, които се установяват и съби-
рат по реда на Данъчния процесуален кодекс от
данъчната администрация.
Чл. 50. (1) Средствата по фонда се изразход-
ват целево само за финансиране на дейностите
по извеждане от експлоатация на ядрени съо-
ръжения, включително:
1. годишната програма на лицензианта, екс-
плоатиращ ядреното съоръжение, което се из-
вежда от експлоатация;
2. разходи по съхраняването и погребването
на радиоактивни отпадъци, получени от дей-
ности по извеждане от експлоатация на ядрени
съоръжения;
3. управлението на фонда;
4. други, предвидени със закона дейности, свър-
зани с безопасното извеждане от експлоатация.